יחסי טורקיה–מקסיקו

יחסי טורקיה–מקסיקו הם היחסים הדו-צדדיים בין מקסיקו לטורקיה. שתי המדינות חברות בקבוצת אוסטרליה, G-20, הארגון לשיתוף פעולה ולפיתוח כלכלי והאו"ם.

== היסטוריה ==
הקשר הרשמי הראשון בין מקסיקו לאימפריה העות'מאנית (טורקיה של ימינו) היה בשנת 1864 כאשר מקסימיליאן הראשון, קיסר מקסיקו שלח שליחים למספר מדינות כדי לבקש הכרה רשמית בשלטונו במדינה.<ref>[https://www.academia.edu/1465228/La_política_exterior_de_Maximiliano_de_Habsburgo_durante_el_Segundo_Imperio_Mexicano La política exterior de Maximiliano de Habsburgo durante el Segundo Imperio Mexicano ]</ref> היחסים הדיפלומטיים בין שתי המדינות כוננו בשנת 1928 לאחר הקמת טורקיה המודרנית על ידי מוסטפא כמאל אטאטורק בשנת 1923; ואחרי סיום המהפכה המקסיקנית בשנת 1920. באותה שנה, שתי המדינות חתמו על 'הסכם ידידות'.<ref name="History">[http://www.sre.gob.mx/images/stories/docnormateca/manexte/embajadas/MOEMTurquia.pdf History of diplomatic relations between Mexico and Turkey ]</ref> כמעט מיד, שתי המדינות פתחו נציגויות דיפלומטיות בבירות זו של זו, בהתאמה. שגרירות טורקיה במקסיקו סיטי נפתחה בשנת 1947. בשנת 1962 שודרגו משלחותיהם הדיפלומטיות לשגרירויות.

ביוני 1992 ערך שר החוץ המקסיקני פרננדו סולאנה ביקור רשמי בטורקיה, והפך באותה עת לאיש הממשל הבכיר ביותר שביקר במדינה. בעת ביקורו, השר סולאנה ועמיתו, שר החוץ סוליימאן דמירל חתמו על הסכמים על חילופי תרבות ועל ביטול דרישות הוויזה לבעלי הדרכון הדיפלומטי של שתי המדינות. שתי המדינות גם הסכימו להקים מנגנון להתייעצויות פוליטיות לדיון בנקודות השקפה באינטרסים הדדיים דו צדדיים ורב-צדדיים.<ref name="History">[http://www.sre.gob.mx/images/stories/docnormateca/manexte/embajadas/MOEMTurquia.pdf History of diplomatic relations between Mexico and Turkey ]</ref> בשנת 1998, ראש הממשלה מסוט ילמז הפך לראש המדינה הטורקי הראשון שערך ביקור רשמי במקסיקו.<ref name="Mesut">[http://zedillo.presidencia.gob.mx/pages/disc/sep98/28sep98.html Prime Minister Mesut Yılmaz on a visit to Mexico ] </ref> בשנת 2009 ביקר ראש הממשלה רג'פ טאיפ ארדואן במקסיקו. בשנת 2013 הפך הנשיא אנריקה פינה ניטו לראש המדינה המקסיקני הראשון שביקר בטורקיה.<ref name="Bosques">[https://centrogilbertobosques.senado.gob.mx/docs/F_Turquia.pdf Bilateral relations between Mexico and Turkey ]</ref>

שתי המדינות נחשבות למעצמות אזוריות וממלאות תפקידים גדולים יותר בקהילה הבינלאומית. שתי המדינות תמכו זו בזו באופן דיפלומטי, במיוחד באומות המאוחדות ומקסיקו תמכה בטורקיה לגבי מלחמת האזרחים הסורית המתרחשת בגבולה. בשנת 2013 תרמה מקסיקו טורקיה מיליון דולר לתמיכה בלמעלה ממיליון פליטים סורים ששוכנים כיום בטורקיה.<ref>[http://www.milenio.com/politica/Mexico-donara-Turquia-apoyar-sirios_0_209979486.html México donará un million de dollars a Turquía para apoyar a sirios. ]</ref> ביולי 2018 חגגו שתי המדינות 90 שנה ליחסים דיפלומטיים.<ref>[https://www.uniradioinforma.com/noticias/mexico/531856/mexico-y-turquia-celebran-90-anos-de-relaciones-diplomaticas.html México y Turquía celebran 90 años de relaciones diplomáticas ]</ref>

== ביקורים רמי דרג ==
[[נשיא מקסיקו אנריקה פניה נייטו עם נשיא טורקיה עבדוללה גול באנקרה, דצמבר 2013.]]
ביקורים רמי דרג ממקסיקו לטורקיה
* שר החוץ פרננדו סולאנה (1992)
* הנשיא אנריקה פניה נייטו (2013, 2015)

ביקורים רמי דרג מטורקיה למקסיקו
* ראש הממשלה מסוט ילמז (1998)
* ראש הממשלה והנשיא רג'פ טאיפ ארדואן (2009, 2012, 2014)
* שר החוץ Mevlüt Çavuşoğlu (2017)

== הסכמים דו צדדיים ==
שתי המדינות חתמו על מספר הסכמים דו צדדיים, כמו הסכם ידידות (1928); הסכמים על חילופי תרבות (1992); הסכם בדבר ביטול דרישות הוויזה לבעלי דרכון דיפלומטי (1992); מזכר הבנות להקמת מנגנון התייעצות בענייני עניין הדדי (2013); הסכם להימנעות ממיסוי כפול והעלמת מיסים (2013); הסכם מכס (2013); הסכם תובלה אווירית (2013); הסכם להגנת השקעות (2013); הסכם לשיתוף פעולה במאבק נגד סחר אסור בסמים נרקוטיים ובחומרים פסיכוטרופיים (2013); הסכם לשיתוף פעולה במאבק בפשע וטרור מאורגן (2013) והסכם בשיתוף פעולה מדעי וטכני (2013).<ref name="Bosques">[https://centrogilbertobosques.senado.gob.mx/docs/F_Turquia.pdf Bilateral relations between Mexico and Turkey ]</ref>

== יחסי סחר ==
בשנת 2018 הסתכם הסחר בין שתי המדינות ב-1.2 מיליארד דולר.<ref>[http://www.economia-snci.gob.mx/sic_php/pages/estadisticas/ Mexican Ministry of the Economy: Turkey ] </ref> הייצוא העיקרי של מקסיקו לטורקיה כולל: חיטה, טלפונים ורכבים. הייצוא של טורקיה למקסיקו כולל: טקסטיל, נחושת ומוצרים מבוססי אלומיניום.<ref name="Bosques">[https://centrogilbertobosques.senado.gob.mx/docs/F_Turquia.pdf Bilateral relations between Mexico and Turkey ]</ref> חברות רב-לאומיות מקסיקניות כמו Cemex, Gruma ו- Zinc Nacional פועלות בטורקיה והשקיעו למעלה מ-600 מיליון דולר במדינה.<ref name="Companies">[http://eleconomista.com.mx/industrias/2015/01/18/inversiones-turcas-autopartes-se-avecinan-tlc Inversiones turcas en autopartes se avecinan con TLC ]</ref> חברות רב-לאומיות טורקיות כמו Orphan Holding, Tekno Kauch וטוטו מקס פועלות במקסיקו.

== נציגויות דיפלומטיות ==
טורקיה מחיקה במקסיקו שגרירות במקסיקו סיטי בלבד. מאידך, מקסיקו מחזיקה בטורקיה שגרירות באנקרה ו-3 קונסוליות באיסטנבול, איזמיר ומרסין.

==קישורים חיצוניים==

== הערות שוליים ==